APPLE INC.
CONTRACTE DE L’SDK I L’XCODE PER A MACOS

LLEGIU ATENTAMENT AQUEST CONTRACTE DE L’SDK I L’XCODE PER A MACOS (“LLICÈNCIA”) ABANS D’UTILITZAR EL PROGRAMARI PER A DESENVOLUPADORS (DEFINIT A CONTINUACIÓ). EN UTILITZAR EL PROGRAMARI PER A DESENVOLUPADORS, S’ENTÉN QUE ACCEPTEU COMPLIR ELS TERMES I CONDICIONS D’AQUESTA LLICÈNCIA.  SI ACCEDIU ELECTRÒNICAMENT AL PROGRAMARI PER A DESENVOLUPADORS, PODEU INDICAR QUE ACCEPTEU COMPLIR ELS TERMES I CONDICIONS D’AQUESTA LLICÈNCIA FENT CLIC AL BOTÓ “ACCEPTAR”.  SI NO ACCEPTEU ELS TERMES I CONDICIONS D’AQUESTA LLICÈNCIA, NO UTILITZEU EL PROGRAMARI PER A DESENVOLUPADORS I FEU CLIC A “NO ACCEPTAR”. 

NOTA IMPORTANT: Atès que aquest programari es pot fer servir per a reproduir materials, la llicència només us permet reproduir materials sense copyright, materials dels quals tingueu el copyright o materials que pugueu reproduir perquè disposeu de l’autorització o permís legal corresponents. Quan no estigueu segur si teniu dret a copiar qualsevol material, poseu-vos en contacte amb el vostre assessor legal.

1. General. 
A. El programari d’Apple, així com les eines, les utilitats, el codi de mostra o d’exemple, la documentació, les interfícies, el contingut, les dades i els altres materials d’Apple que acompanyen aquesta Llicència, ja sigui gravats en un disc, impresos en paper o inclosos a la documentació electrònica, enregistrats en una memòria de només lectura o subministrats en qualsevol altre suport o forma, que col·lectivament s’anomenen “Programari per a desenvolupadors”,  us són lliurats sota llicència, no en acte de venda, per Apple Inc. (“Apple”) per utilitzar-los exclusivament d’acord amb els termes i les condicions d’aquesta Llicència.  Apple i els seus llicenciadors conserven la propietat del “Programari per a desenvolupadors” i es reserven tots els drets que no us són concedits expressament. Els termes i les condicions d’aquesta Llicència són aplicables a qualsevol actualització del programari proporcionada per Apple que substitueixi i/o complementi el “Programari per a desenvolupadors” original, llevat que l’actualització tingui una llicència pròpia, cas en què seran aplicables els termes i les condicions de la llicència pròpia de l’actualització. 

B. Els drets de titularitat i propietat intel·lectual de i amb respecte a qualsevol contingut que es mostri o al qual s’accedeixi a través del “Programari per a desenvolupadors” pertanyen al propietari del contingut. El contingut pot estar protegit per lleis de copyright o altres lleis i tractats de propietat intel·lectual, i pot estar subjecte a les condiciones d’ús del tercer que proporciona aquest contingut. Aquesta Llicència no us atorga cap dret per a utilitzar aquest contingut ni us garanteix que segueixi estant a la vostra disposició en un futur.

2. Usos permesos de la Llicència i restriccions.
A. Llicència. D’acord amb els termes i condicions d’aquesta Llicència, se us concedeix una llicència limitada no exclusiva per utilitzar el “Programari per a desenvolupadors” en ordinadors de marca Apple per tal de desenvolupar i provar aplicacions i altres programaris. Només podeu fer el nombre de còpies d’ús intern del Programari per a Desenvolupadors que sigui raonablement necessari per utilitzar el “Programari per a desenvolupadors” segons l’autorització d’aquesta Llicència i només podeu distribuir-les als empleats vostres que hagin d’efectuar tasques que requereixin utilitzar el “Programari per a desenvolupadors” d’aquesta manera, sempre que reproduïu a cada còpia o part del “Programari per a desenvolupadors” tota la informació sobre drets de còpia i els altres avisos sobre propietat que consten a l’original. 

B. Altres restriccions d’ús. Els permisos establerts en aquesta Llicència no permeten, i accepteu no fer-ho, instal·lar, utilitzar o executar el “Programari per a desenvolupadors” en qualsevol ordinador que no sigui de marca Apple o permetre que altres ho facin. Excepte que s’indiqui explícitament el contrari en els termes i condicions d’aquesta Llicència o es tingui una altra llicència d’Apple: (i) només un usuari pot fer servir el “Programari per a desenvolupadors” cada vegada, i (ii) us comprometeu a no fer disponible el “Programari per a desenvolupadors” a través de cap xarxa on múltiples ordinadors el puguin fer servir simultàniament. No teniu autorització per llogar, arrendar, prestar ni vendre el “Programari per a desenvolupadors”, així com tampoc per concedir-ne llicència o redistribuir-lo de cap altra manera ni explotar cap servei proporcionat pel “Programari per a desenvolupadors” o mitjançant aquest, per cap mitjà no autoritzat. 

C. Prohibició d’efectuar enginyeria inversa; limitacions. No teniu autorització per efectuar les operacions (i accepteu no efectuar-les ni permetre que altres les duguin a terme) de copiar (excepte en els casos permesos expressament per aquesta Llicència), descompilar, realitzar enginyeria inversa, desmuntar, intentar obtenir el codi font, desencriptar, modificar ni crear treballs derivats del “Programari per a desenvolupadors” o de qualsevol servei proporcionat mitjançant el “Programari per a desenvolupadors” o a través d’aquest o d’alguna de les seves parts (excepte en els casos i exclusivament amb els límits en què la legislació vigent prohibeixi qualsevol de les restriccions anteriors o amb els límits permesos pels termes i les condicions de llicència que regeixen l’ús dels “Components de codi obert” o del “Codi de mostra”). 

D. Codi de mostra. Algunes parts del “Programari per a desenvolupadors” estan constituïdes per codi de mostra o d’exemple proporcionat per Apple (“Codi de mostra”). Podeu utilitzar, reproduir, modificar i redistribuir el “Codi de mostra” només segons els termes i condicions de llicència que acompanyen el “Codi de mostra” o projectes relacionats.

E. Programari de desenvolupament QuickTime. Només podeu utilitzar el programari de desenvolupament QuickTime per desenvolupar aplicacions de programari que siguin compatibles i funcionin exclusivament amb plataformes macOS i/o Windows admeses que tinguin instal·lat el QuickTime. L’aplicació de programari que desenvolupeu no ha d’interferir amb les funcions del QuickTime Player ni del connector de QuickTime, incloent-hi sense caràcter limitador les associacions de tipus d’arxiu o de tipus MIME que estiguin registrades per al QuickTime.

F. Ús d’imatges proporcionades pel sistema. Les imatges proporcionades pel sistema, propietat d’Apple i documentades a les directrius d’interfície humana d’Apple per a l’macOS i l’iOS (“Imatges proporcionades pel sistema”), se us concedeixen sota llicència únicament per a la finalitat de desenvolupar aplicacions per a l’macOS i l’iOS, respectivament, mitjançant el “Programari per a desenvolupadors”. Quan expiri aquesta Llicència, podeu continuar distribuint les “Imatges proporcionades pel sistema” que feu servir al programari que heu desenvolupat mitjançant el “Programari per a desenvolupadors”; tanmateix, accepteu facilitar a Apple, a petició d’Apple, una còpia de qualsevol programari que hàgiu desenvolupat mitjançant el “Programari per a desenvolupadors” que incorpori qualsevol de les “Imatges proporcionades pel sistema”, per tal que Apple pugui determinar, enterament al seu criteri, si l’ús que heu fet des les “Imatges proporcionades pel sistema” compleix els termes i condicions de la Llicència.

G. Serveis de localització; consentiments. 
1. Apple us pot permetre accedir a determinades interfícies de programació d’aplicacions (API) basades en la localització (per exemple, Core Location) i documentades per Apple (“API de localització”) per mitjà del “Programari per a desenvolupadors”.  D’acord amb aquests termes i condicions, només podeu utilitzar aquestes API i serveis per permetre que els programaris que desenvolupeu per ser emprats a l’macOS (“Aplicacions”) accedeixin a dades de localització (per exemple, la localització geogràfica en temps real de l’usuari d’un ordinador) corresponents a usuaris que consentin tal accés. Respecte a les Aplicacions que fan servir “API de localització” o proporcionen de qualsevol altra manera serveis basats en la localització, accepteu que aquestes Aplicacions no poden estar dissenyades ni comercialitzades per al control automàtic o autònom del comportament de vehicles ni per a finalitats relacionades amb emergències o el salvament de vides. Així mateix, les Aplicacions que ofereixen serveis o funcions basades en la localització han de notificar i obtenir el consentiment de l’usuari abans de recopilar dades de la seva localització, transmetre-les o utilitzar-les de cap altra manera mitjançant l’Aplicació. Respecte a les Aplicacions que fan servir “API de localització” per a la navegació en temps real (incloent-hi, sense caràcter limitador, instruccions de viatge detallades gir a gir i altres indicacions de ruta activades mitjançant l’ús d’un sensor), heu de disposar d’un contracte de llicència d’usuari final que contingui l’avís següent: L’ÚS QUE FEU D’AQUESTA APLICACIÓ D’INSTRUCCIONS DE VIATGE EN TEMPS REAL ÉS EXCLUSIVAMENT PEL VOSTRE COMPTE I RISC. ÉS POSSIBLE QUE LES DADES DE LOCALITZACIÓ NO SIGUIN EXACTES.

2. Accepteu que no desactivareu, substituireu ni interferireu de cap altra manera amb cap dels avisos, advertències, taulers de visualització, taulers de consentiment o elements similars del sistema implementats per Apple i que les vostres Aplicacions tampoc no ho faran, incloent-hi, sense caràcter limitador, els que estan destinats a notificar l’usuari que es recopilen, transmeten, mantenen, processen o utilitzen dades de localització de l’usuari ni els que estan destinats a obtenir consentiment per als usos esmentats.  Si no obteniu el consentiment o aquest us és retirat, no estareu autoritzat a recopilar, transmetre, mantenir, processar ni utilitzar la informació o les dades de localització de l’usuari a través de les “API de localització” i les vostres Aplicacions tampoc estaran autoritzades a fer-ho. Compreneu i accepteu que heu de complir totes les lleis i normatives penals i civils aplicables, incloent-hi les lleis i reglaments sobre privadesa, recopilació de dades i serveis de localització, i que les vostres Aplicacions també han de fer-ho, en qualsevol jurisdicció en què es distribueixin les vostres Aplicacions.  Assumiu la plena responsabilitat (i eximiu Apple de tota possible responsabilitat legal) respecte de qualsevol demanda, plet, deute, pèrdua, dany i perjudici, cost i despesa que es derivi de la vostra Aplicació, hi tingui relació, hi sigui atribuïble o l’afecti de qualsevol altra manera, incloent-hi, sense caràcter limitador, l’ús que la vostra Aplicació faci de les “API de localització”.

H. Compliment de les lleis. Accepteu utilitzar el “Programari per a desenvolupadors” i els serveis complint totes les lleis aplicables, incloses les llei del país o regió on residiu o on descarregueu i feu servir el “Programari per a desenvolupadors” o els serveis.

3. Transferència. Podeu transferir a un tercer, de forma permanent i una sola vegada, tots els vostres drets sobre el “Programari per a desenvolupadors” (en la seva forma original proporcionada per Apple) que us concedeix aquesta Llicència sempre que: (a) la transferència comprengui tot el “Programari per a desenvolupadors”, inclosos tots els seus components i aquesta Llicència; (b) no conserveu cap còpia, total o parcial, del “Programari per a desenvolupadors”, incloses les còpies desades en un ordinador o en qualsevol altre dispositiu d’emmagatzematge; i (c) el tercer que rebi el “Programari per a desenvolupadors” accepti els termes i condicions d’aquesta Llicència. No podeu transferir el “Programari per a desenvolupadors” que hagi estat modificat o substituït d’acord amb l’apartat 13 posterior. Tots els components del “Programari per a desenvolupadors” es proporcionen com a part d’un paquet i no es poden separar del paquet ni es poden distribuir com a aplicacions independents.

4. Consentiment per a la utilització de dades.
A. Dades de diagnòstic i ús. Si decidiu autoritzar la recollida de dades sobre diagnòstic i ús, accepteu que Apple, les seves filials i els seus representants poden recopilar, mantenir, processar i utilitzar informació de diagnòstic, tècnica i d’ús, així com altres tipus d’informació relacionada, inclosa, sense estar limitada a un sistema únic o identificadors de programari, informació sobre el vostre ordinador, sistema, programari i perifèrics que es recopila periòdicament per proporcionar-vos i millorar els productes i els serveis d’Apple, en cas que n’hi hagi, actualitzacions de programari, suport tècnic de productes i altres serveis relacionats amb el “Programari per a desenvolupadors” i per verificar el compliment dels termes i condicions d’aquesta Llicència. Podeu canviar les preferències per a la recopilació de dades de diagnòstic i ús en qualsevol moment si aneu al paràmetre de diagnòstic i ús a l’ordinador i desmarqueu la casella. El paràmetre de diagnòstic i ús es troba al tauler “Seguretat i Privadesa” a les Preferències del Sistema. Apple pot utilitzar aquesta informació, sempre que s’hagi recopilat d’una manera que no us identifiqui personalment, per als objectius descrits més amunt. Per tal que els col·laboradors d’Apple i altres empreses desenvolupadores puguin millorar el programari, el maquinari i els serveis dissenyats per utilitzar-se amb els productes d’Apple, Apple també pot proporcionar a aquests col·laboradors i altres empreses desenvolupadores un subconjunt d’informació de diagnòstic que sigui rellevant per al programari, per al maquinari o per als serveis que aquests ofereixen, sempre que la informació de diagnòstic estigui en una forma que no us identifiqui personalment. 

B. Política de privacitat. En tot moment, la vostra informació es tractarà d’acord amb la política de privacitat d’Apple, que s’incorpora en forma de referència en aquesta Llicència i es pot consultar a: http://www.apple.com/legal/privacy/.

5. Serveis; Programa per a Desenvolupadors de Mac.
A. Apple pot donar accés a serveis mitjançant el “Programari per a desenvolupadors” o a través d’aquest per tal que els pugueu utilitzar.  L’ús d’aquests serveis pot necessitar un ID d’Apple, pot requerir que accepteu termes i condicions addicionals i pot estar subjecte a tarifes addicionals. Si decidiu utilitzar aquests serveis juntament amb el “Programari per a desenvolupadors”, l’ús que feu dels serveis estarà subjecte als termes i condicions addicionals esmentats (per exemple, l’ús que feu dels ID de desenvolupador obtinguts a partir del vostre Programa d’Apple per a Desenvolupadors estarà subjecte als termes i condicions del Programa d’Apple per a Desenvolupadors aplicables als ID de desenvolupador), però aquesta Llicència continuarà sent aplicable a l’ús que feu del “Programari per a desenvolupadors” objecte d’aquesta Llicència. Si voleu enviar al Mac App Store les Aplicacions que desenvolupeu, heu de sol·licitar participar en el Programa d’Apple per a Desenvolupadors. Per a més informació sobre els Programes d’Apple per a Desenvolupadors, visiteu http://developer.apple.com/. Apple es reserva el dret de refusar l’admissió a qualsevol dels seus Programes per a Desenvolupadors en qualsevol moment i enterament al seu criteri. 

B. Accepteu que els serveis inclouen continguts, informació i materials que són propietat d’Apple i dels seus llicenciadors, que aquests continguts, informació i material estan protegits per les lleis de propietat intel·lectual aplicables i per altres lleis, i que no fareu servir aquests continguts, informació i materials amb drets de propietat per a cap finalitat que no sigui l’ús permès dels serveis, ni de cap altra manera que sigui incoherent amb els termes d’aquesta Llicència o infringeixi qualsevol dret de propietat intel·lectual d’un tercer o d’Apple. Excepte en els casos permesos explícitament pels termes i condicions dels serveis, accepteu no modificar, llogar, arrendar, prestar, vendre, distribuir ni crear treballs derivats basats en els serveis, per cap mitjà, i accepteu no explotar els serveis de cap manera no autoritzada, inclòs, sense caràcter limitador, l’ús dels serveis per transmetre programari maliciós, ni efectuant cap accés il·legal o sobrecarregant la capacitat de la xarxa. 

C. Així mateix, és possible que els serveis accessibles, enllaçats o visualitzats pel “Programari per a desenvolupadors” no estiguin disponibles en tots els idiomes ni a tots els països. Apple no certifica que els serveis esmentats siguin apropiats o estiguin disponibles per utilitzar-se en una ubicació específica. Apple es reserva el dret de canviar, suspendre, eliminar o desactivar l’accés a qualsevol servei en qualsevol moment. En cap cas Apple no serà responsable de l’eliminació ni de la desactivació de l’accés a qualsevol dels serveis esmentats, ni de cap actualització, tasca de manteniment, garantia, assistència tècnica o qualsevol altre servei de suport per als serveis. Així mateix, Apple pot imposar límits o altres restriccions a l’ús o accés als serveis, sense previ avís ni assumpció de responsabilitat.  Reconeixeu i accepteu que Apple es reserva el dret de revocar o eliminar el vostre accés a qualsevol servei proporcionat mitjançant el “Programari per a desenvolupadors” o a través d’aquest, en qualsevol moment i enterament al seu criteri.

6. Expiració de la Llicència. Aquesta Llicència és vigent fins que expiri. Els drets que us concedeix aquesta Llicència expiraran automàticament o perdran la vigència sense previ avís d’Apple si incompliu qualsevol dels termes i condicions que conté. A més, Apple es reserva el dret de rescindir aquesta Llicència si es publica una nova versió del programari de sistema operatiu d’Apple o del “Programari per a desenvolupadors” que sigui incompatible amb aquesta versió del “Programari per a desenvolupadors”. Quan expiri aquesta Llicència, haureu de deixar d’utilitzar el “Programari per a desenvolupadors” i destruir-ne totes les còpies, completes o parcials. Els apartats 2B, 2C, 4, 5B i del 6 al 13 d’aquesta Llicència continuaran sent vigents després de l’expiració de la Llicència.

7. Exclusió de garanties. 
A. RECONEIXEU I ACCEPTEU EXPRESSAMENT QUE, DINS ELS LÍMITS PERMESOS PER LA LLEI APLICABLE, L’ÚS DEL “PROGRAMARI PER A DESENVOLUPADORS” I DE QUALSEVOL SERVEI QUE S’EXECUTI O AL QUAL S’ACCEDEIXI A TRAVÉS DEL “PROGRAMARI PER A DESENVOLUPADORS” S’EFECTUA EXCLUSIVAMENT PEL VOSTRE COMPTE I RISC, I QUE ASSUMIU TOT EL RISC RELATIU A QUALITAT SATISFACTÒRIA, FUNCIONAMENT, PRECISIÓ I APTITUD. 

B. DINS ELS LÍMITS PERMESOS PER LA LLEI APLICABLE, EL “PROGRAMARI PER A DESENVOLUPADORS” I ELS SERVEIS ES PROPORCIONEN “TAL COM SÓN” I “TAL COM ESTAN DISPONIBLES”, AMB TOTS ELS SEUS POSSIBLES DEFECTES I SENSE GARANTIA DE CAP TIPUS, I APPLE I ELS LLICENCIADORS D’APPLE (ANOMENATS CONJUNTAMENT “APPLE” ALS EFECTES DELS APARTATS 7 I 8) EXCLOUEN PER MITJÀ D’AQUESTA LLICÈNCIA TOTES LES GARANTIES I CONDICIONS RELATIVES AL “PROGRAMARI PER A DESENVOLUPADORS” I ALS SERVEIS, JA SIGUI EXPRESSES, IMPLÍCITES O LEGALS, INCLOSES, SENSE CARÀCTER LIMITADOR, LES GARANTIES I/O CONDICIONS DE COMERCIABILITAT, QUALITAT SATISFACTÒRIA, IDONEÏTAT PER A UN FI DETERMINAT, PRECISIÓ, GAUDI PACÍFIC I NO-INFRACCIÓ DE DRETS DE TERCERS. 

C. APPLE NO GARANTEIX, SENS PERJUDICI DEL VOSTRE GAUDI DEL “PROGRAMARI PER A DESENVOLUPADORS” I DELS SERVEIS, QUE LES FUNCIONS CONTINGUDES EN EL “PROGRAMARI PER A DESENVOLUPADORS”, O ELS SERVEIS EXECUTATS O PROPORCIONATS PEL “PROGRAMARI PER A DESENVOLUPADORS”, SATISFACIN LES VOSTRES NECESSITATS, QUE EL FUNCIONAMENT DEL “PROGRAMARI PER A DESENVOLUPADORS” I DELS SERVEIS ESTIGUI LLIURE D’INTERRUPCIONS O D’ERRORS, QUE TOTS ELS SERVEIS CONTINUÏN ESTAN DISPONIBLES, QUE EL “PROGRAMARI PER A DESENVOLUPADORS” O ELS SERVEIS SIGUIN COMPATIBLES O FUNCIONIN AMB QUALSEVOL APLICACIÓ, PROGRAMARI O SERVEI DE TERCERS O QUE ELS DEFECTES DEL “PROGRAMARI PER A DESENVOLUPADORS” O DELS SERVEIS SIGUIN CORREGITS. LA INSTAL·LACIÓ D’AQUEST “PROGRAMARI PER A DESENVOLUPADORS” POT AFECTAR LA USABILITAT DE PROGRAMARI, APLICACIONS O SERVEIS DE TERCERS, AIXÍ COM LA D’ALTRES PRODUCTES O SERVEIS D’APPLE.

D. RECONEIXEU, A MÉS, QUE EL “PROGRAMARI PER A DESENVOLUPADORS” I ELS SERVEIS NO ESTAN DISSENYATS NI SÓN ADEQUATS PER A SITUACIONS O ENTORNS EN QUÈ UNA AVARIA O RETARD O UN ERROR O IMPRECISIÓ DEL CONTINGUT, DE LES DADES O DE LA INFORMACIÓ PROPORCIONATS PEL “PROGRAMARI PER A DESENVOLUPADORS” O PELS SERVEIS POGUESSIN OCASIONAR LA MORT, DANYS PERSONALS O GREUS DANYS FÍSICS O MEDIAMBIENTALS, INCLOSOS, SENSE CARÀCTER LIMITADOR, EL CONTROL D’INSTAL·LACIONS NUCLEARS, DE SISTEMES DE NAVEGACIÓ AÈRIA O COMUNICACIÓ, DE SISTEMES DE CONTROL DEL TRÀNSIT AERI, D’APARELLS DE SUPORT VITAL O D’EQUIPS ARMAMENTÍSTICS. 

E. CAP INFORMACIÓ O ASSESSORAMENT ESCRIT O VERBAL FACILITAT PER APPLE O PER UN REPRESENTANT AUTORITZAT D’APPLE GENERARAN CAP GARANTIA. SI EL “PROGRAMARI PER A DESENVOLUPADORS” O ELS SERVEIS RESULTESSIN SER DEFECTUOSOS, ASSUMIREU EL COST ÍNTEGRE DE TOTS ELS SERVEIS, REPARACIONS I CORRECCIONS NECESSARIS. ATÈS QUE LES JURISDICCIONS D’ALGUNS PAÏSOS NO PERMETEN L’EXCLUSIÓ DE GARANTIES IMPLÍCITES O LA LIMITACIÓ DE DRETS LEGALS APLICABLES D’UN CONSUMIDOR, ÉS POSSIBLE QUE L’EXCLUSIÓ I LES LIMITACIONS ANTERIORS NO US SIGUIN APLICABLES. 

8. Límit de responsabilitat. EN LA MESURA QUE HO PERMETI LA LLEI, APPLE NO SERÀ RESPONSABLE EN CAP CAS DELS DANYS PERSONALS NI DE CAP DANY ACCESSORI, ESPECIAL, INDIRECTE O EMERGENT, INCLOSOS, SENSE CARÀCTER LIMITADOR, ELS DANYS PER LUCRE CESSANT, PER CORRUPCIÓ O PÈRDUA DE DADES, PER IMPOSSIBILITAT DE TRANSMETRE O REBRE DADES O PER INTERRUPCIÓ DE L’ACTIVITAT EMPRESARIAL O QUALSEVOL ALTRE TIPUS DE DANY O PÈRDUA COMERCIAL DERIVAT DE O RELACIONAT AMB EL VOSTRE ÚS O MAL ÚS DEL “PROGRAMARI PER A DESENVOLUPADORS” O DELS SERVEIS O DE QUALSEVOL PROGRAMARI, APLICACIÓ O SERVEI DE TERCERS QUE S’UTILITZI JUNT AMB EL “PROGRAMARI PER A DESENVOLUPADORS”, SIGUI QUINA EN SIGUI LA CAUSA I AMB INDEPENDÈNCIA DE LA TEORIA DE LA RESPONSABILITAT CIVIL (RESPONSABILITAT CONTRACTUAL O EXTRACONTRACTUAL, O ALTRES), FINS I TOT SI S’HA INFORMAT A APPLE DE LA POSSIBILITAT QUE ES PRODUEIXIN ELS DANYS ESMENTATS. ATÈS QUE LES JURISDICCIONS D’ALGUNS PAÏSOS NO PERMETEN L’EXCLUSIÓ O LA LIMITACIÓ DE RESPONSABILITAT PER DANYS PERSONALS O PER DANYS ACCESSORIS O EMERGENTS, ÉS POSSIBLE QUE AQUESTA LIMITACIÓ NO US SIGUI APLICABLE. La responsabilitat total d’Apple per danys i perjudicis (diferents dels exigits per la llei vigent en els casos en què hi hagi danys personals) no superarà en cap cas la quantitat de cinquanta dòlars dels EUA (50 USD). Les limitacions anteriors seran aplicables fins i tot si la reparació esmentada no aconsegueix el seu objectiu fonamental.

9. Control de les exportacions. No esteu autoritzat a utilitzar ni, en cap altre cas, exportar o reexportar el “Programari per a desenvolupadors”, excepte de la manera permesa per la legislació dels Estats Units i per les lleis del país en què heu obtingut el “Programari per a desenvolupadors”. En concret, però sense caràcter limitador, el “Programari per a desenvolupadors” no es pot exportar ni reexportar a: (a) cap país sotmès a embargament pels Estats Units, o (b) cap persona que figuri en la Llista de Ciutadans Especialment Designats del Departament del Tresor dels Estats Units o en les llistes de Persones Denegades o Entitats Denegades del Departament de Comerç dels Estats Units. En utilitzar el “Programari per a desenvolupadors”, s’entén que declareu i garantiu que no sou en cap d’aquests països i que no figureu en cap de les llistes esmentades. Així mateix, accepteu no utilitzar el “Programari per a desenvolupadors” amb finalitats prohibides per la legislació dels Estats Units, inclosos, sense caràcter limitador, el desenvolupament, el disseny, la fabricació o la producció de míssils o armes nuclears, químiques o biològiques.

10. L’Administració com a usuari final. El “Programari per a desenvolupadors” i la documentació relacionada es consideren “Articles Comercials”, segons la definició que fa d’aquest terme l’apartat 48, paràgraf 2.101, del Codi de Normes Federals (CFR) dels Estats Units, i consten de “Programari Informàtic d’Ús Comercial” i “Documentació de Programari Informàtic d’Ús Comercial”, d’acord amb l’ús que fan d’aquests termes els apartats 48, paràgraf 12.212, o 48, paràgraf 227.7202, de les CFR, segons el que escaigui. En virtut dels apartats 48, paràgraf 12.212, i 48, paràgrafs del 227.7202-1 al 227.7202-4, del CFR, segons el que escaigui, el Programari Informàtic d’Ús Comercial i la Documentació de Programari Informàtic d’Ús Comercial es distribueixen i es concedeixen sota llicència a usuaris finals de l’Administració dels Estats Units: (a) únicament com a Articles Comercials i (b) només amb els drets concedits a tots els altres usuaris finals per mitjà dels termes i condicions d’aquesta Llicència. Queden reservats els drets no publicats, d’acord amb les lleis de copyright dels Estats Units.

11. Llei aplicable i independència de les estipulacions. Aquesta Llicència es regirà i s’interpretarà segons les lleis de l’Estat de Califòrnia, excloent-ne els principis de conflicte de dret. Aquesta Llicència no estarà regida per la Convenció de les Nacions Unides sobre Contractes de Compravenda Internacional de Mercaderies, l’aplicació de la qual s’exclou expressament. Si, per qualsevol raó, un tribunal competent declarés no vàlida alguna disposició o un fragment d’alguna disposició d’aquesta Llicència, la resta de la Llicència continuarà sent plenament vigent i efectiva.  

12. Contracte íntegre; idioma aplicable. Aquesta Llicència constitueix l’acord complet entre vós i Apple respecte a l’ús del “Programari per a desenvolupadors” objecte d’aquesta Llicència i substitueix tots els acords anteriors o actuals relatius a aquest ús. Cap modificació o esmena d’aquesta Llicència no serà vàlida si no s’efectua per escrit i du la signatura d’Apple.  Les parts d’aquest contracte confirmen que han sol·licitat que aquesta Llicència i tots els documents que hi estan relacionats siguin redactats en llengua anglesa.

13. Reconeixements de tercers. 
A. Alguns components del “Programari per a desenvolupadors” i els programes de codi obert de tercers inclosos amb el “Programari per a desenvolupadors” (anomenats col·lectivament  “Components de codi obert”) estan disponibles al lloc web d’Apple per a codi obert (Apple Open Source, http://www.opensource.apple.com/) o pot ser que Apple els faci públics en aquest lloc. Podeu modificar o substituir aquests “Components de codi obert” sempre que: (i) el “Programari per a desenvolupadors” modificat resultant s’utilitzi segons els usos permesos establerts més amunt; i (ii) compliu, en qualsevol cas, els termes i condicions d’aquesta Llicència i tots els termes i condicions de concessió de llicència aplicables que regeixen l’ús de “Components de codi obert”. Apple no està obligat a proporcionar actualitzacions, manteniment, garantia, assistència tècnica (o altres tipus de suport) ni serveis per al “Programari per a desenvolupadors” modificat resultant. Reconeixeu de forma explícita que, si es produeix una fallada o danys en el maquinari d’Apple com a resultat de la modificació dels “Components de codi obert” del “Programari per a desenvolupadors”, la fallada o els danys queden exclosos dels termes i condicions de la garantia del maquinari d’Apple.

B. Algunes biblioteques de programari i altres programaris de tercers inclosos amb el “Programari per a desenvolupadors” són programari lliure o concedit en virtut de la Llicència Pública General GNU (GPL) o la Llicència Pública General GNU Reduïda (LGPL), segons correspongui. Podeu obtenir una còpia completa en format llegible per l’ordinador del codi font d’aquest programari lliure d’acord amb els termes i condicions de la GPL o l’LGPL, segons correspongui, de manera gratuïta (llevat del cost derivat del suport d’enregistrament, l’enviament i l’entrega), si envieu una sol·licitud per escrit a Apple. El programari GPL/LGPL es distribueix per si pot resultar d’utilitat, però SENSE CAP GARANTIA, ni tan sols la garantia implícita de COMERCIABILITAT o IDONEÏTAT PER A UN FI DETERMINAT. S’inclou una còpia de la GPL i l’LGPL amb el “Programari per a desenvolupadors”.

C. El “Programari per a desenvolupadors” conté algun programari concedit mitjançant la Llicència Pública d’IBM (IPL), versió 1.0, o la Llicència Pública Comuna (CPL), versió 1.0. Al dipòsit de codi obert d’Apple (Apple Open Source) podeu obtenir una còpia del codi font del programari concedit mitjançant l’IPL o la CPL. Visiteu el lloc web de codi obert d’Apple (Apple Open Source, <http://www.opensource.apple.com>/) si voleu informació sobre com obtenir el codi font. EL PROGRAMARI AMB IPL I CPL ES PROPORCIONA “TAL COM ÉS”, SENSE GARANTIES NI CONDICIONS DE CAP MENA, JA SIGUIN EXPLÍCITES O IMPLÍCITES, INCLOENT-HI, SENSE CARÀCTER LIMITADOR, QUALSEVOL GARANTIA O CONDICIÓ DE TITULARITAT, NO-INFRACCIÓ, COMERCIABILITAT O ADEQUACIÓ A UN FI DETERMINAT.  NI APPLE NI IBM NI CAP TERCER QUE HAGI CONTRIBUÏT AL PROGRAMARI AMB IPL O CPL SERÀ RESPONSABLE PER CAP DANY DIRECTE, INDIRECTE, ACCESSORI, ESPECIAL, PUNITIU O EMERGENT (INCLOENT-HI, SENSE CARÀCTER LIMITADOR, LA PÈRDUA DE BENEFICIS), INDEPENDENTMENT DE LA CAUSA I DE QUALSEVOL TEORIA DE LA RESPONSABILITAT CIVIL, JA SIGUI CONTRACTUAL, DE RESPONSABILITAT ESTRICTA O EXTRACONTRACTUAL (INCLOENT-HI LA NEGLIGÈNCIA O QUALSEVOL ALTRA), QUE ES DERIVI DE LA MANERA QUE SIGUI DE L’ÚS O LA DISTRIBUCIÓ DEL PROGRAMARI AMB IPL O CPL O DE L’EXERCICI DE QUALSEVOL DRET GARANTIT EN EL PRESENT DOCUMENT, FINS I TOT SI S’HA REBUT NOTIFICACIÓ DE LA POSSIBILITAT QUE ES PRODUEIXIN ELS DANYS ESMENTATS.

EA1422
25/08/2016